
ПРИЕТ С РЕШЕНИЕ НА ОБЩО СЪБРАНИЕ


1

ПРОТОКОЛ № 10  от 09.09.2026г.
РАЗДЕЛ  I

ОБЩИ ПОЛОЖЕНИЯ
Чл.1. С този правилник се определят изискванията за осигуряване на безопасни условия на възпитание, обучение и труд в училището.

Чл.2. Правилникът се отнася за всички участници в учебно-възпитателния процес и трудова дейност ( ученици, учители и друг персонал) и урежда техните права и задължения по осигуряване и контролиране на БУВОТ.

Чл.3. Правилникът се утвърждава от директора на училището, не по-късно от началото на учебната година.

Чл.4. Правилникът се актуализира при въвеждане на нови съоръжения, технически средства, материали и вещества и при изменение на правилата, нормите и изискванията за безопасност на труда в Република България.

ОБЛАСТ И РЕД ЗА ПРИЛАГАНЕ НА ПРАВИЛНИКА
Чл.5. Правилникът се отнася за учениците, педагогическия и непедагогическия персонал в 138. СУ, както и за лицата, които по различни поводи се намират в училищната сграда, площадки, терени и др.  

Чл.6. За осигуряване на безопасни условия на възпитание, обучение и труд при провеждане на възпитанието, учебната, извънкласната и извънучилищната дейност и при извършване на трудови дейности се спазват установените в Република България единни правила за безопасност на труда.  

Отговорност за изпълнението на правилника носи училищното ръководство.
РАЗДЕЛ  II
Чл. 7 Директорът, съгласно този правилник,  има следните права и задължения:
	1/. Утвърждава правилник за осигуровка на безопасни условия за възпитание, обучение и труд и осигурява организацията и другите условия за неговото приложение, следи за  спазването на безопасни условия, като използва административните пълномощия на длъжността си. 
           2/. Запознава се с действащите нормативни документи в тази област, следи промените и съблюдава приложението им в ръководеното от него училище .         
3/.. Възлага на длъжностно лице осъществяването на текущ контрол и 
координация по осигуряването на безопасни условия на възпитание, обучение и труд в училището. 
         4/.Изисква изработване и утвърждава инструкциите за правилна безопасна  работа с отделни машини, апарати и съоръжения в училището.
         5/. Възлага със заповед изпълнението на дейността и мероприятия, свързани със създаването на безопасни условия на възпитание, обучение и труд в училището. 
         6/. Осигурява необходимите средства за противопожарна охрана, индивидуални средства за защита, работно облекло и възлага  отговорността по стопанисването, разпределението и отчетността  им със заповед. 
         7/. Разполага в рамките на административните си пълномощия  мероприятията по медицинското обслужване на учениците, работниците и служителите.
         8/.  Контролира санитарно-битовите условия. 
          9/. Участва в комисията по приема на помещение и съоръжения след извършен или текущ ремонт.
        10/. Осигурява своевременно съставяне на акт за допусната трудова злополука или професионално заболяване, както и разследване причините довели до това. 
        11/. Осъществява взаимодействие с органите на МТСГ, МБ и други органи с дейността по осигуряване на безопасни условия на възпитание, обучение и труд. 
        12/. Възлага ежегодна профилактика на ел. съоръженията, В И К, отоплителната инсталация в училището. 
         13/. Осигурява спазването на изискванията на правилника и в неучебно време – провеждането на курсове, избори, празненства и други. 
       Чл.8. Учителите, съгласно този правилник, имат следните права и задължения: 
          1/. Изпълняват възложените им от директора права и задължения по спазване изискванията на настоящия правилник. 
          2/. Контролират запознаването на учениците и нещатните участници в учебно-възпитателния процес с правилника. 
          3/. Съдействат и контролират редовното и правилно провеждане на инструктажите и обучението за безопасна работа.
          4/. Спират работата на хора, машини и съоръжения, ако преценят, че не са спазени условията за безопасност или представляват опасност за здравето на хората.
           5/. Следят за недопускане възлагането на ученици на дейности, несъвместими с техните физически, психически особености и липса на трудови навици.
           6/. Контролират спазването на хигиенните изисквания за учение и труд. 
           7/. Отговарят за кореспонденцията, свързана с въпросите, обект на този правилник. 
           8/. Отговарят за изпълнението на предписанията на контролните органи за отстраняване на нарушенията по безопасност и хигиена на труда и противопожарните изисквания. 
           9/. Пряко ръководят  изпълняването на мероприятия за подобряване условията на работа, за организиране или недопускане на причини, водещи до трудови злополуки и професионални заболявания. 
           10/. Организират и контролират провеждането на обучението по гражданска отбрана, БД, Противопожарната подготовка и действията при бедствия.
	11/ Носят отговорност за опазване на живота и здравето на учениците по време на учебни занятия и при други учебни форми и дейности, организирани от училището.
	12/ Следят за здравословното състояние на учениците и контролират спазването на здравно-хигиенните норми и изисквания по време на учебния процес и извън него.
	13/  Изпълняват  графиците за дежурство по коридорите и на входа.
	14/ Контролират спазването на правилата за експлоатация и охрана на труда при работа с материали и съоръжения в среди, които могат да бъдат потенциална заплаха за здравето и живота на учениците.
	15/ Класните ръководители в началото на учебната година извършват начален инструктаж за здравословни и безопасни условия на обучение, възпитание и труд и плана за действия при бедствия, аварии, катастрофи, пожари и оказване на първа помощ.
( срещу подпис ).
          След коледната и пролетната ваканция извършват периодичен инструктаж.
          Начален и периодичен инструктаж се извършва и от учителите по физика, химия, физ. възпитание, труд и техника, информатика и информационни технологии.
         Инструкцията за безопасните условия на възпитание, обучение и труд да бъде закачена в съответния кабинет.
         Новопостъпили ученици да се инструктират в първия им учебен ден.
	16/ Класните ръководители  запознават учениците си с евакуационния план на училището и с правилата за поведение при бедствия и аварии / пожар, земетресение, радиационна опасност, наводнение, бомбен тероризъм или заплаха / и инструктажа при усложнени зимни условия през зимните периоди.
	17/ В началото на учебната година за всеки ученик от 1. клас учители и родители  съвместно определят  най-краткия и безопасен път от дома до училище и обратно и се закупуват светлоотразителни елементи. На учениците от 2. и 3. клас отново се припомнят безопасните маршрути за тяхното движение.
	18/ С учениците от 1. до 7. клас учителите да провеждат ежедневно в края на последния час ”минутка” - краткотрайно занимание, напомняне за безопасно поведение на улицата при връщане вкъщи. 
	19/ Да наблюдават системно работата на учениците и в случай на нарушаване на правилата на безопасност да вземат незабавни мерки.
	20/ Да използват всички електроразпределителни устройства съобразно изискванията на безопасността и хигиената на труда. Забранява се използването на неизправни ел. уреди. Във всички случаи при откриване на повреди в ел. оборудването, измервателни уреди, УТС /появяване на специфична миризма, дим, нагряване на проводници и т.н./ е необходимо да се изключи напрежението.
	21/ Да записват установени повреди в ел. инсталацията /ключове, контакти, осв. тела/ в тетрадката, заведена за целта. Да не се извършват самоволно ремонтни работи !
	22/ Спазват правилата за безопасност на движението в района на училището и се грижат за безопасността си в училище - при използване на УТС, работа с киселини, основи, с високо напрежение, с компютри и др. Да не оставят без наблюдение включени в ел. мрежа уреди / компютри, касетофони, ел. котлони, телевизори и др./
          Чл. 9 Учителите по физика, химия  и биология носят отговорност за съблюдаване правилата на техниката на безопасност при провеждане на демонстрации и лабораторни работи. 
         Чл. 10 Преди изпълнение на лабораторни работи и лабораторен практикум учителите по физика, химия и биология са длъжни да посочат конкретните изисквания, свързани със спецификата на упражнението, предупреждават  за възможни нещастни случаи.
       Чл.11 Учителите по физическо възпитание и спорт до края на месец септември, след коледната и априлската ваканция, трябва да представят протокол за състоянието на спортните съоръжения и уреди
      Чл.12 Всички работещи в училището са длъжни своевременно да уведомят ръководството за възникнали инциденти с ученици или  учители при пътно - транспортно произшествие, аварии или злополука, веднага след като са получили информация за това.
     Чл. 13 Ръководителите на екскурзии са отговорни за съблюдаване правилата на техниката на безопасност за опазване живота на учениците.
     Чл. 14 Забранява се посещението на електроразпределителни устройства в промишлени предприятия; посещенията в предприятия, работещи с отровни вещества или радиоактивни елементи; на обекти на галваничното производство, рентгенови установки в промишлени предприятия с високо ниво на шум и запрашеност.
     Чл. 15 Преди всяка екскурзия учениците се запознават с маршрута, обектите, които ще бъдат посетени	 и задължително се инструктират /срещу подпис/ относно мерките за безопасност, които трябва да се съблюдават.
     Чл.16 Организирането и провеждането на ученически екскурзии и отдих в страната и чужбина става съгласно изискванията на Наредба № 2 от 24 април 1997 г.и съответните изменения и допълнения към нея.

РАЗДЕЛ  III
УЧЕНИЦИ - ЗАДЪЛЖЕНИЯ И  ЗАБРАНИ
    Чл. 17 Учениците са длъжни:
	1/ Да изслушват внимателно инструктажа и да участват във всички форми на обучението по безопасност и хигиена на труд, обучение и възпитание, които се провеждат от учителите.
	2/ Да се разписват за инструктажа, с което удостоверяват, че са им известни правилата за безопасност и се задължават най-стриктно да ги спазват.
	3/ Да се включат в занятията по защита от бедствия,катастрофи  и аварии, противопожарна защита , първа помощ и безопасност на движението, които ще се проведат по график.
    Чл.18 Учениците са длъжни:
             1/ При предвижване от дома към училище всеки ученик се задължава стриктно да спазва правилата за движение по пътищата.
             2/ При пресичане на улиците при изходите на училището всеки ученик е длъжен да се огледа, ослуша и ако не идва превозно средство  да премине.
            3/ Да пресича улицата на определените за целта места / светофари и пешеходни пътеки тип „зебра”/
           4/ Да се движат по тротоарите.
            5/ Да бъдат много внимателни и спазват всички правила при каране на велосипед – движение в дясното платно, даване на сигнал при завиване. Велосипедите да са технически изправни и оборудвани със светлоотразителни знаци. Да не се карат велосипеди при намалена видимост и хлъзгава настилка
   Чл. 19 На учениците е строго забранено :
	1/ Самоволно да извършват поправки на ел. уреди, инструменти, ел. инсталации, контакти, ключове, мебели и др.
	2/ Внасянето в сградата на училището на запалителни, взривни материали, опасни химикали / кибрит, запалки, бомбички, патрони, пиратки, киселини, основи, живак, фосфор/.
	3/ Сядането на прозорците и парапетите и надвесването над тях.
	4/ Влизането в кабинети, лаборатории в неучебно време без знанието на преподавателя.
	5/ Пушенето в сградата на училището и училищния двор.
	6/ Самоволно включване в отсъствието на учител на УТС, ползването на химически реактиви, запалителни материали, съставянето и включването на ел. вериги.
	7/ Да играят с остри предмети / игли, пергели, стъкла, триъгълници, ножове, гвоздеи и др. /
	8/ Внасянето в училище на семки, както и храни, незащитени от ХЕИ, с неясен произход и качество, продавани от случайни търговци.
	9/ Тичането по коридорите, в класните стаи и кабинетите.
	10/ Паленето на огньове от отпадни и други материали в двора на училището.
	11/ Забранява се качването по катерушките без присъствието на учител по физическо възпитание и спорт, както и игрите в района на шахтата и канала в училищния двор.
	12/ На учениците  I - IV клас се забранява напускането на района на училището преди приключването на последния учебен час.
     Чл.20 Учениците нямат право да:
          1/ Накърняват с поведението си авторитета и достойнството на учители, служители и съучениците си, да прилагат физическо и психическо насилие върху тях.
          2/ Унижава личното достойнство на съучениците си и упражнява физическо или психическо насилие върху тях, свързано с религиозни, етнически или полови различия.
    Чл. 21 При провеждане на екскурзии на учениците се забранява:
	1/ Навеждането през прозорците на превозните средства, качването и слизането по време на движение, хвърлянето на предмети и др.
	2/ Пушенето, употребата на алкохол и наркотични вещества.
	3/ Катеренето по дървета, движението по неосигурени маршрути.
	4/ Навеждането през прозорци, тераси, перила на хотели, туристически бази и др.
	5/ Къпането във водни басейни, неосигурени със спасители и без разрешението на ръководителя.
 	6/ Закупуването на храни от улични търговци.
          7/ Контактите с непознати лица в отсъствието на ръководителя на групата
    Чл. 22 Учениците се задължават стриктно да спазват указанията на ръководителя на екскурзията.


РАЗДЕЛ  IV
ОСНОВНИ ИЗИСКВАНИЯ ЗА ОСИГУРЯВАНЕ НА БЕЗОПАСНА РАБОТА В УЧЕБНИТЕ  КАБИНЕТИ, ЛАБОРАТОРИИ, ФИЗКУЛТУРЕН САЛОН И ФИЗКУЛТУРНА ПЛОЩАДКА

Чл. 23 За осигуряване на безопасна работа в кабинета по химия е необходимо :
	1/ Химическите реактиви трябва да се съхраняват в метален шкаф, който се заключва. Киселините, основите и другите реактиви се съхраняват отделно.
	2/ Всички реактиви следва да се съхраняват в пластмасови, стъклени или керамични съдове, затварящи се плътно. На съдовете трябва да са залепени етикети с названието и концентрацията на веществото. На отровните вещества се поставя надпис ”отрова” , а на горящите ”огнеопасно” .
	3/ При разреждане на киселини трябва да се налива във водата, а не обратно. Наливането в съдовете на концентрирани разтвори трябва да става на тънка струйка.
	4/ Забранено е изливането на химични реактиви, непригодни за по-нататъшна употреба, в канализацията.
	5/ Категорично се забранява учениците да работят с концентрирани киселини и разтвори на разяждащи основи.
	6/ Необходимо е в кабинета да има запас от неутрализиращи вещества, в случай на попадане на киселини или основи върху кожата на човека или дрехите.
	7/ Лесно възпламеняващи се течности /етер, бензин, ацетон/ по време на провеждане на опити трябва да се поставят далеч от нагреватели, които могат да предизвикат възпламеняването
 им. Преливането на тези течности трябва да става над специална кювета, като не се допуска разливането им. При работа с такива течности не бива да се пуши, да се пали кибрит или запалка.
 	8/При разливане на етер , бензин или други лесно запалими течности в лабораторията да се загасят  всички нагревателни уреди  и спиртни лампи, а помещението да се проветри.
	9/ Категорично се забранява използването на бензин като гориво.
         10/ Не бива да се пали спиртна лампа от друга горяща спиртна лампа. За избягване на взрив не се допуска изгаряне на спирта повече от 2/3 от обема на съда. Спиртните  лампи да не се гасят чрез духане, а само с капачките им.
       11/В химическите лаборатории  се  обзавеждат аптечки  с  необходимите медикаменти за оказване на помощ при необходимост.
       12/ Забранява се достъпът до хранилището на други лица, освен учителите по химия. Учителите носят отговорност за недопускане на други лица в хранилището 
Чл. 24 За осигуряване безопасната работа в кабинета по физика е необходимо :
	1/ Преди използване на ел. уреди е необходимо старателно запознаване с описанието им и  преди да се включи да се провери съответства ли напрежението в мрежата на това, за което е предназначен уредът.
	2/ Уредите, използвани от учениците, трябва да имат ограничаващи устройства, изключващи възможността за поражения от ел. ток.
	3/ При съставяне на ел. вериги съединителните проводници трябва да бъдат гъвкави, добре изолирани, с накрайници. Сечението на проводниците трябва да съответства на големината на тока, течащ през тях.
	4/ Инструментите, използвани в ел. монтажните работи, трябва да имат изолирани ръкохватки.
	5/ Наличието на напрежение във веригата може да се проверява само с уреди, а не по физиологичното му действие.
	6/ С цел избягване на поражение от статично електричество всички кондензатори веднага след опитите се разреждат.

Чл. 25 За осигуряване на безопасна работа в компютърния кабинет е необходимо :
	1/ При работа с компютрите учениците трябва да са разположени на разстояние 0,50 - 0,70 м от екрана, а разстоянието между очите и клавиатурата да е 0,40 - 0,50 м.
	2/ При работа с компютрите се изисква учениците да стоят изправени на столовете, с удобно разположени върху масите ръце, така че да се постига максимално удобство при работата с клавиатурата и мишката. 
	3/ Не се разрешава провеждане на две последователни занятия без осигуряване на активна почивка между тях от 10-15 мин.
	4/ При работа в компютърната зала учениците трябва да внимават за опасности, свързани с неизправности в ел. инсталацията / оголени кабели, повредени контакти, ел. ключове, щепсели и др. / и при откриването на такива да предупреждават незабавно преподавателя, без да правят опити да ги поправят.
	5/ При движение в залата учениците да не се допират до захранващите кабели на компютрите и друга техника, както и до кабелите на компютърната мрежа.
	6/ Компютрите и останалата техника в залата се включват само след разрешение на преподавател.
	7/ При влизане в залата учениците са длъжни да изчакват напускането й от тези, за които занятията са приключили.    
	8/ Поради наличието в залата на ел. инсталация по работните маси, се забранява внасянето на напитки и течности.
Чл. 26 За осигуряване на безопасните условия във физкултурния салон и физкултурната площадка е необходимо :
	1/ Уредите трябва да бъдат здрави и неподвижно закрепени.
	2/ Не се допуска игра на уреди, които са физически износени и крият опасност от нараняване.
	3/ Да се поддържа в изправност закрепването на спомагателните части / винтове, обтегачи и др. /
	4/ Да се играе винаги с гимнастически постелки, които да намалят удара при отскоци от уреди или от евентуални падания.
	5/ Да се осигурят средства за увеличаване на триенето между контактните части на тялото и уреда.
	6/ Ръководителят на упражнението трябва да оказва помощ при изпълнението на трудните моменти от упражнението и да осигурява пазене в случай на несполучливи опити / прескоци, отскоци и др. /.
	7/ Абсолютно необходимо е да се следи за физическото и психическо състояние на учениците и при наличие на отклонения от нормалното да не се изисква изпълнение на трудните елементи.
	8/ Физкултурната площадка трябва да бъде постлана с масивна настилка, да бъде с намалена твърдост, за да не се допускат наранявания и травми при евентуални падания.
	9/ Баскетболните табла и хандбалните врати трябва да бъдат закрепени здраво или стабилизирани с тежести.
	10/ Траповете за скачане трябва да бъдат дълбоко разкопани.
	11/ При хвърляне на уреди строго се забранява да се съблюдава да няма хора на мястото около попаденията или периметъра, в който би попаднал евентуално изпуснатият уред.
            12/ Да не се използват  физически износени  уреди , криещи опасност от нараняване.    



РАЗДЕЛ  V
САНИТАРНО - ХИГИЕННИ  ИЗИСКВАНИЯ
	А: ОТОПЛЕНИЕ.
Чл. 27 При работа, свързана с голямо физическо напрежение или движение, температурата на работните помещения трябва да бъде 16-18 C, а в останалите и при седяща работа в кабинети, лаборатории  18-20 C .
Чл. 28 Необходимо е да се поддържа постоянна температура в работните помещения, като не се допускат колебания по-големи от 5-6 C.
Чл. 29 При използване на допълнително локално отопление да се използват само стандартни ел. уреди.
	Б: ВЕНТИЛАЦИЯ.
Чл. 30 В междучасията и през почивките да се осигурява няколкократна обмяна на въздуха в учебните помещения, чрез отваряне на прозорците.
	В: ОСВЕТЛЕНИЕ.
Чл. 31 В кабинетите и класните стаи да се съблюдават действащите норми за осветление.
Чл. 32 Естественото и изкуствено осветление в стаите е необходимо да отговаря на БДС 1786-84 
Чл. 33. За изкуствено осветление в учебните стаи се използват газоразрядни (луминисцентни) осветителни тела
Чл. 34 Прозорците и осветителните тела да се почистват най-малко веднъж месечно.
	Г: ШУМ И ВИБРАЦИИ.
Чл. 35 За лабораториите и кабинетите са задължителни санитарните норми за шум и вибрации.



РАЗДЕЛ  VI
ПРОТИВОПОЖАРНА ОХРАНА
	А: Задължения на педагогическия и помощния персонал.
Чл. 36 Учителите и служителите в ОУ са длъжни :
	а/ Отговарят за взриво и пожаробезопасността в поверените им работни помещения, като спазват изискванията на действащите норми, правилници и предписания.
	б/ Заявяват и осигуряват необходимото противопожарно оборудване и следят за изправността на числящите им се противопожарни съоръжения.
	в/ Учителите запознават учениците с правилата по противопожарна охрана за ползване на наличните средства за гасене и провеждат периодически проверки по знанията и изпълнението на правилата.
	г/ Следят за състоянието на пътищата за евакуация, правилната експлоатация на отоплителните и електрически инсталации, съгласно противопожарните строително-технически норми.
	д/ Недопускат при никакви обстоятелства съхраняване на пиротехнически изделия, запаси керосин, бензин и др.огнеопасни вещества и материали в помещения, където се обучават учениците.
	е/ Провеждат с учениците обучение по противопожарния минимум.
Б: Противопожарни изисквания към учебните кабинети, лаборатории и работилници.
Чл. 37 На територията и в помещенията на ОУ да се поддържа чистота. Всички горими отпадъци и смет да се изнасят своевременно.
Чл. 38 Евакуационните изходи трябва да бъдат устроени и поддържани съобразно изискванията на противопожарните строително-технически норми.
Чл. 39 В кабинетите масите, столовете трябва да са разположени, така че изходите да бъдат свободни.
Чл. 40  В таваните и мазетата е забранено складирането на горими материали. 
Чл. 41 Системно да се прави проверка на изправността на ел. инсталации и съоръжения. Да не се допускат ел. искри, къси съединения и претоварване на ел. мрежа.
	В: Основни правила за използване на различни средства за гасене на пожари и запалвания.
Чл.   42 За гасене на твърди горими материали да се използват пожарогасителите.
Чл. 43 За гасене на лесно запалими и горими течности да се използват пожарогасители с въглероден диоксид или прахови пожарогасители.
Чл.  44 При запалване на електрически инсталации, апарати и съоръжения трябва незабавно да се изключва напрежението. При невъзможност за изключване да се гаси само с пожарогасители с въглероден диоксид.

РАЗДЕЛ  VII
ЕЛ. ОБЗАВЕЖДАНЕ И ЕЛЕКТРОБЕЗОПАСНОСТ
	1/ Тоководещите части на ел. машини и инсталации, намиращи се на достъпна височина трябва да бъдат сигурно изолирани или оградени.
	2/ За да не се допусне нещастен случай при евентуално нарушение на изолацията, токопроводимите части на електроконсуматорите и съоръженията, които нормално не са под напрежение, трябва да бъдат прецизно или електрообезопасени по друг начин, против допирно напрежение, съгласно изискванията на специалните правилници.
	3/ Състоянието на изолацията и сигурността на елетрообезопасяването трябва да бъдат проверявани най-малко 2 пъти в годината.
	4/ Експлоатацията на подвижни електроконсуматори за напрежение над 42 V, които не са с двойна изолация на корпуса се допуска само ако се захранват чрез контакти и щепсели тип “Шоко” или са осигурени против допирно напрежение с помощта на автоматично изключващо устройство.
	5/ Забранено е подправянето на стопяемите вложки на предпазителите. При изгарянето им те трябва да бъдат заменени с фабрично калибровани.
	6/ Прокарването на ел. проводници от силови и съобщителни инсталации в една и съща тръба е забранено.
	7/ Всички ел. табла трябва да бъдат заключени.
	8/ Категорично се забранява проверяването за наличие на напрежение с “опитване” с пръсти и проба на “искра” .
	9/ При работа да се използват лични предпазни средства, като гумени диелектрични килимчета, ръкавици и ръчни инструменти с добре изолирани дръжки /клещи, отверки и др. /

Р А З Д Е Л VІІІ
ИНСТРУКТАЖИ ПО БЕЗОПАСНОСТ И ЗДРАВЕ ПРИ РАБОТА И ПРОТИВОПОЖАРНА ОХРАНА

1. ВИДОВЕ ИНСТРУКТАЖИ:
1.1. Начален - дава общи знания по правилата и изискванията по БЗ и ПО и дава указания за поведението, което трябва да се спазва в училището и неговия район за предпазване от наранявания
или увреждания.;
1.2. На работното място - практически се запознава работника, служителя, ученика с конкретните изисквания преди да им бъде възложена самостоятелна работа;
1.3. Периодичен - с цел поддържане и допълване на знанията по БЗ и ПО;
1.4. Извънреден - когато са налице извънредни ситуации /смърт, тежка и трудова злополука ,
по препоръка на контролен орган, по преценка на директора и др./

2. ОБХВАТ:
2.1. Всеки работник или служител, който постъпва на работа в училището, независимо от неговата подготовка, образование, квалификация и трудов стаж по същата или друга професия
2.2.  Всички ученици в училището.
2.3. Всички други лица които извършват СМР, товаро-разтоварни и други дейности в училището.

2.1.НА ПЕРСОНАЛА:
2.1.1. Начален инструктаж – на новопостъпили работници и служители; работници и служители от други фирми, които ще работят или пребивават на територията на училището по утвърдени:
2.1.2.  На  работното  място  -  на  работници  и  служители,  преди  да  им  се  възложи самостоятелна работа; на работници и служителя на които работата е свързана с ползване, обслужване и поддържане на машини или заети с дейности, създаващи опасност за здравето и живота на хората независимо от тяхната подготовка, инструктажът се допълва с последващ изпит по утвърдени:
2.1.2.1. Програма за провеждане на инструктаж на работното място на работниците и служителите /Приложение/;
2.1.2.2. Инструктажи на работните места за длъжностите:, старши учител/учител начален и прогимназиален етап, учители ЦДО, чистач/хигиенист.
2.1.3. Периодичен инструктаж - провежда се на всички работници и служители два пъти през учебната година.
число на м. септември и м. март по утвърдени:
2.1.4. Извънреден инструктаж - провежда се след всяка допусната трудова злополука по чл.
55, ал.1 от Кодекса за социалното осигуряване и установена професионална болест, както и след пожар, авария или природно бедствие; при констатирани груби нарушения на нормите и изисквания по  безопасност и  здраве при  работа; по  предписание на  контролен орган; на отсъствали работници и служители повече от 45 календарни дни.
Програмата за провеждане на извънредния инструктаж се определя в зависимост от причината,   която   е   наложила   неговото   провеждане.   Програмата   и   инструктажът   се разработват от ПДАСД и се утвърждава от Директора.
Горепосочените  видове  инструктажи  се   провеждат      от   Весела Велева.
2.1.5. Инструктаж за ползване на отоплителните уреди: провежда се през м.октомври 
2.1.6.  Инструктаж  за   действия   при   получаване  на   злонамерен  анонимен  сигнал
2.2. НА УЧЕНИЦИТЕ:
2.2.1. Начален инструктаж – провежда се от класните ръководители, учителите провеждащи занятия в компютърните кабинети, учителите по физическо възпитание и спорт . Провежда се в началото на учебната година  /до 30.09/ и преди започване на обучение в компютърния кабинет и физкултурния салон по утвърдени:
2.2.2. Периодичен инструктаж - провежда се от класните ръководители.
2.2.3. Извънреден инструктаж - провежда се от съответния учител след пожар, авария или природно бедствие, при констатирани груби нарушения на нормите и изисквания по безопасност и здраве при работа или по предписание на контролен орган, на отсъстващи повече  от  45  календарни  дни.  Програмата  за  провеждане  на  извънредния инструктаж  се определя в зависимост от причината, която е наложила неговото провеждане.
Програмата за провеждане на извънредния инструктаж се определя в зависимост от причината,   която   е   наложила   неговото   провеждане.   Програмата   и   инструктажът  се разработват и утвърждават от Директора.
2.2.5.  При  провеждане на  ученически  отдих  и  туризъм  ръководителя на група  провежда  инструктаж за безопасност и културно поведение. 
2.2.6. Място на провеждане на инструктажите – класни стаи и кабинети



Р А З Д Е Л ІХ 
ПРИЛОЖЕНИЯ
ИНСТРУКЦИЯ НА РАБОТНИТЕ МЕСТА

І. ИНСТРУКТАЖ ЗА ДЛЪЖНОСТИТЕ: Старши учител/учителначален и прогимназиален, учител в ЦДО, счетоводител и хигиенисти.
Служителят да е преминал инструктаж по безопасност и здраве при работа.
1.   Използването на електрически уреди да става задължително в пълно съответствие с изискванията за електробезопастност.
2.  При работа с видеодисплеи да се спазват условията за безопасност, съгласно Наредба
№ 7 от 15 август 2005 г. за минималните изисквания за осигуряване на здравословни и безопасни условия на труд при работа с видеодисплеи на МТСГ и МЗ.
3.  Служителят   трябва   да   е   добре   запознат   с   обслужването   и   действието   на пожарогасителите.
4.  Електронагревателните уреди да са на разстояние не по-малко от 0.8 м. от книги, документи, папки и други книжни носители.
5.  След  приключване  на  работния  ден  всички  консуматори  на  ел.  енергия  да  се изключват.


ИНСТРУКЦИЯ
ЗА БЕЗОПАСНИ УСЛОВИЯ НА ТРУД В КОМПЮТЪРНАТА ЗАЛА 

            1/ При работа с компютрите учениците трябва да са разположени на разстояние 0,50 - 0,70 м от екрана, а разстоянието между очите и клавиатурата да е 0,40 - 0,50 м.
	2/ При работа с компютрите се изисква учениците да стоят изправени на столовете, с удобно разположени върху масите ръце, така че да се постига максимално удобство при работата с клавиатурата и мишката. 
	3/ Не се разрешава провеждане на две последователни занятия без осигуряване на активна почивка между тях от 10-15 мин.
	4/ При работа в компютърната зала учениците трябва да внимават за опасности свързани с неизправности в ел. инсталацията / оголени кабели, повредени контакти, ел. ключове, щепсели и др./ и при откриването на такива да предупреждават незабавно преподавателя, без да правят опити да ги поправят.
	5/ При движение в залата учениците да не се допират до захранващите кабели на компютрите и друга техника, както и до кабелите на компютърната мрежа.
	6/ Компютрите и останалата техника в залата се включват само след разрешение на преподавател.
	7/ При влизане в залата учениците са длъжни да изчакват напускането й от тези, за които занятията са приключили.    
	8/ Поради наличието в залата на ел. инсталация по работните маси, се забранява внасянето на напитки и течности.




ИНСТРУКЦИЯ
ЗА БЕЗОПАСНА РАБОТА НА ХИГИЕНИСТИТЕ 

1/ Почистването на стъклата на прозорците, на перилата да става с особено внимание, като навеждането навън е минимално;
2/ При подготвянето на дезинфекционните разтвори, поставянето на хлорна вра да се спазват точните съотношения, посочени от медицинското лице, с цел предотвратяване на инхалирането на отровни газове / хлор и др./;
3/ При работа с препарати като кислол, кислин, белина да се работи с гумени ръкавици и да се поставя марлена превръзка на устата;
4/ Почистването на сняг, лед в района на училището да става с подходящо облекло и обувки, за да се избегнат навяхвания и счупвания;
5/ При хигиенизирането двора и районите около училището отпадъците да се изхвърлят на определените за това места, а да не се горят с цел намаляване на пожарната опасност и избягване замърсяването с отровни вещества	 отделени при горенето



ИНСТРУКТАЖ ЗА ДЛЪЖНОСТТА: СЧЕТОВОДИТЕЛ 

Служителят да е преминал инструктаж по безопасност и здраве при работа.
1.  Използването на електрически уреди да става задължително в пълно съответствие с изискванията за електробезопасност.
2.  При  работа  с  видеодисплеи  да  се  спазват  условията  за  безопасност,  съгласно Наредба № 7 от 15 август 2005 г. за минималните изисквания за осигуряване на здравословни и безопасни условия на труд при работа с видеодисплеи на МТСГ и МЗ.
3. Служителят трябва да е добре запознат с обслужването и действието на пожарогасителите.
4.  Електронагревателните уреди да са на разстояние не по-малко от 0.8 м. от книги,документи, папки и други книжни носители.
5.  След  приключване на  работния  ден  всички  консуматори  на  ел.  енергия  да  се изключват.



НАЧАЛЕН ИНСТРУКТАЖ
по безопасност и здраве при работа

І. ВЪПРОСИ ОТ ОБЩ ХАРАКТЕР
1. Всички уреди, намиращи се под напрежение, да се пазят от мокрене и навлажняване.
2. При използване за учебния процес ел. уредите да се включват само от учителят.
3. При спиране на ел. ток уредите и апаратите да се изключват от електрическата мрежа.
4. Да  не  се  правят  опити  за  отстраняване  на  повреди  в  ел.  уредите  от  учители  и служители. Своевременно да се уведоми директора при възникване на повреди.
5.  Забранява се качването по прозорците на сградата и навеждането навън.
6. Помещенията да се проветряват редовно, като се поддържа необходимата хигиена в тях.
7. Работните места да се почистват. Отпадъците   да се изхвърлят в предназначените за целта кошчетата.
8.  Да се поддържа лична хигиена.
9.  Да се познават схемите за евакуация от сградата на училището при бедствия и аварии.
10. Да се познават общите правила за оказване на долекарска помощ при злополуки.

ІІ. ПРОТИВОПОЖАРНА ОХРАНА
1.  Да не се поставят в близост до ел. уреди запалими и горими материали.
2.  Да не се включва без причина пожароизвестителната инсталация.
3.  Да не се пали огън в сградата и двора на училището.
4.  Да не се носят и използват в училище кибрит и запалки.
5.  Да не се пипат и местят пожарогасителите в училище.
6.  При възникване на пожар да се уведоми незабавно противопожарната охрана на тел.
112 или на 60160.

ІІІ. ОПАСНИ МЕСТА В СГРАДАТА И ДВОРА 

1.  Забранява се сядането, качването и надвесването по парапета на вътрешните стълби.
2.  Да се внимава при движение по външните стълби през зимния период.
3. Да се внимава за опасност от падащи ледени висулки около сградата през зимния период. 



ПЕРИОДИЧЕН ИНСТРУКТАЖ
за безопасност и здраве при работа на работниците и служителите

І. БЕЗОПАСНОСТ И ЗДРАВЕ ПРИ РАБОТА

1.  Да се припомнят схемите за евакуация от сградата на училището при бедствия и аварии.
2.  Всички уреди, намиращи се под напрежение да се пазят от мокрене и навлажняване.
3.  Да идват трезви на работа, по време на която не употребяват алкохол.
4.  Да спазват работното време и да не отсъстват безпричинно.
5. Да работят задължително с даденото им работно облекло и предпазни средства.
6.  Да изпълняват добросъвестно задълженията си и да опазват материално-техническата база на училището.
7.  Да спазват санитарно-хигиенните условия в училището.
8.  Да спазват противопожарните изисквания, предвидени в правилниците и наредбите.
9.  Да    спазват    трудовата    дисциплина    и    конкретни    човешки    и    колегиални взаимоотношения.
10. При  отиване  и  връщане от  работа  е  необходимо да  се  внимава  за  подхлъзване и спазване на Правилника за движение по пътищата.
11. Да не се настъпват капаци на шахти по двора
12. Да не се разливат течности в работните помещения (киселини, масла, вода и други).
При слизане и качване по стълбищата движението да е винаги в дясно.
13. Поддържане на чисто и подредено работно място.
14. Да не се стъпва по открити ел.кабели.
15. Да не се извършват дейности, които не са вписани в длъжностната характеристика на лицето.
16. Забранява  се  сядането  и  облягането  по  парапетите  на  стълбището  и  первазите  на прозорците.
17. Поддържане на апаратите, машините и съоръженията в изправност.
18. Всеки  учител и  служител трябва да  може да дава първа помощ на пострадал или претърпял трудова злополука.


ІІ. ПРОТИВОПОЖАРНА ОХРАНА
1.  Да не се оставят включени нагреватели и печки в училище след приключване на работния ден.
2.  Да не се включва без причина пожароизвестителната инсталация.
3.  При пожар се обадете на тел. 112 .

ІІІ. ПЪРВА ПОМОЩ НА ПОСТРАДАЛ ОТ ЕЛЕКТРИЧЕСКИ ТОК.
1. Пострадалият да  се  освободи от  електрическата мрежа,  която  предварително се изключва.
2. Незабавно се уведомяват кл. ръководители и директора..
2. Пострадалият да се постави на удобно място и да се прави изкуствено дишане по един от методите: уста в уста, уста в нос. 




ИНСТРУКТАЖ
за действие след получаване на злонамерен анонимен телефонен сигнал

1. Заплахата от полученото анонимно телефонно обаждане се приема като реална.
2. При възможност се провежда максимално продължителен разговор с подателя на сигнала с цел  придобиване  на  конкретна  информация  за  евентуалното  място,  време  и  мотиви  за
осъществяване на заплахата, както и за характерни особености, които могат да дадат насоки за
лицето, подаващо сигнала.
3.  Своевременно  се  уведомява  Щаба за защита при бедствия, аварии и катастрофи и Директора.
4.   Учителите извършват бърз оглед на класни стаи, кабинети, физкултурен салон за наличие на съмнителни  предмети  или  вещества  и  уведомяват  веднага  и Директора.
5.   Директорът уведомява единния европейски номер за приемане на спешни повиквания 112 и началника на регионалния инспекторат по образование за получения сигнал и информира за състоянието на помещенията и прилежащата територия на обекта с цел локализиране на евентуална последваща проверка.
6.   При липса на установени съмнителни предмети или вещества след огледа и съгласувано с органите на МВР Директора може да вземе решение за продължаване на учебния процес и
дейността, без да се предприемат мерки за евакуация и последваща проверка.
7.   При откриване на подозрителен предмет или вещество и след съгласуване с органите на МВР, Директора взема решение за предприемане на действия по евакуация на ученици, персонал и други пребиваващи в училище лица.
8.   Чрез предвидените за целта съоръжения (заграждения  и др.) се вземат мерки за локализиране на зони с открити подозрителни предмети или вещества и недопускане на контакт с тях.
9.   Евакуацията се извършва според разработения план, без да се допуска паника и хаос.
10. При  евакуацията  пребиваващите  в  обекта  вземат  багажа  си,  за  да  улеснят  последваща проверка от органите на МВР и подпомагащите ги лица от училище.
11. Приоритетно се евакуират учениците и лицата, които са в близост до открития съмнителен обект.
12. При евакуацията се вземат мерки за недопускане на влизането на лица в застрашения обект, с изключение на органите на МВР  и подпомагащите ги лица от училище..
13. Евакуираните ученици и персонал се настаняват в определените безопасни места.
14. Учителят  извел  учениците  проверява  броя  на  евакуираните  ученици.
15. Органите на МВР оказват съдействие при евакуацията, като отцепват района на застрашения обект и подпомагат бързото настаняване на евакуираните в определените безопасни места за
временно настаняване.
16. Извършва се последваща проверка и претърсване от органите на МВР, в съответствие със събраната максимално обективна информация за реалната обстановка в застрашения обект. За
проверката и претърсването органите на МВР се подпомагат от комисията на училище за оказване на съдействие.
17. След извършване на проверката в училище  (непотвърждаваща достоверността на сигнала или  предполагаща  последващо  неутрализиране  на  опасността)  се  подписва  констативен протокол, след което Директорът  взема решение за възстановяване на учебния процес.
18. Когато сигналът за злонамерено анонимно телефонно обаждане е получен чрез европейския номер за приемане на спешни повиквания 112, органите на МВР уведомяват Директора, който предприема своевременното изпълнение на по-горе описаните действия.
19. При отсъствие на Директора, неговите функции по задължения от Правилника за осигуряване на безопасни условия на възпитание, обучение и труд в ОУ  се поемат от определеното със заповед за заместване лице. 

